Í dag lauk röð funda þar sem fram fór kynning á ferðaþjónustu á Íslandi í Suðaustur-Asíu . Fundirnir fóru fram í Hong Kong og Guangzhou í Kína og Taipei í Tævan . Hér er Arnar Steinn Þorsteinsson fulltrúi Iceland Travel að kynna fróðleiksþyrstum Taivönum Ísland Í dag lauk röð funda þar sem fram fór kynning á ferðaþjónustu á Íslandi í Suðaustur-Asíu . Fulltrúar frá Foss - og Reykjavíkurhótelum , Icelandair , Iceland Excursions og Iceland Travel kynntu þar þjónustu sína fyrir ferðaskrifstofum á svæðinu . Fundirnir fóru fram í Hong Kong og Guangzhou í Kína og Taipei í Tævan . Stefán Skjaldarson , sendiherra Íslands í Kína , og Hulda Þórey Garðarsdóttir , heiðursræðismaður í Hong Kong , héldu erindi á fyrstu fundunum ásamt fulltrúum fyrirtækjanna frá Íslandi á staðnum . Kynningarverkefnið var skipulagt af Íslandsstofu með aðstoð frá sendiráðinu í Pekíng . Í fyrra komu um 14.000 ferðamenn frá Kína til Íslands samkvæmt tölum Ferðamálastofu um brottfarir um Flugstöð Leifs Eiríkssonar . Var það 60% aukning miðað við árið áður . Fyrstu sjö mánuði þessa árs hefur aukningin verið um 30% . Þetta eru áhugaverðar tölur í ljósi þess að ekkert beint flug er á milli Íslands og Kína . Hvað varðar heildaraukningu í fyrra , þá voru Kínverjar á meðal sex efstu þjóða og jafnframt eina landið þaðan sem ekki var beint flug .